RESOLUCIÓNS DA ALCALDÍA E ACORDOS PLENARIOS RELATIVOS AO ESTABLECEMENTO DA NOVA ORGANIZACIÓN MUNICIPAL
ADMINISTRACIÓN LOCAL — Municipal — Marín (Outros documentos, notificacións e informacións públicas, 04/07/2019)

De conformidade co preceptuado nos artigos 75.5 e 104.3 da Lei 7/85, de 2 de abril, de Bases de Réxime Local e artigos 44.2, 46.1, 51.2 e 52.4 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, publícanse as seguintes resolucións e acordos. Así mesmo, estarán a disposición dos interesado na sede electrónica deste Concello [https://sede.concellodemarin.es]Tras as eleccións locais do pasado 26 de maio de 2019 e constituída a Corporación en sesión extraordinaria celebrado o día 15 de xuño de 2019, resulta necesario proceder ao establecemento da nova organización municipal, en particular, á constitución da Xunta de Goberno Local, xa que é de existencia preceptiva neste municipio, por ter unha poboación superior aos 5.000 habitantes, de acordo co previsto no artigo 20.1. b) da Lei 7/1985, de 2 de abril, reguladora das bases do réxime local (LBRL). Os artigos 23.1 da Lei 7/1985, de 2 de abril e 65.1 da Lei 5/1997, do 22 de xullo, de Administración local de Galicia, establecen que a Xunta de Goberno Local estará integrada polo/a alcalde/sa e un número de concelleiros/as non superior ó terzo do número legal dos mesmos, nomeados e separados libremente pola Alcaldía, do que deberá dar conta ao Pleno. De conformidade co disposto nos artigos 20.1 b) e 23.1 da LBRL; arts.35.2, 52, 53 e 112.3 do Regulamento de Organización, Funcionamento e Réxime Xurídico das Entidades Locais; artigos 59.2. b), 65 e 211 da Lei 5/1997, de Administración Local de Galicia e demais lexislación concordante, pola presente Primeiro.— Nomear membros da Xunta de Goberno Local, presidida por esta Alcaldía, os/as seguintes concelleiros e concelleiras electos: D. Gregorio Agustin Boudhar Barallat Dª. Narjis Merchante Cotano. Colin William Campus Mattern. Kiran Dalmedo Le Gall Dª. Leonor Carmen Lebrija Santo Tomas. Fernando Jose Trivin Carvajal Dª. Beatriz Rodríguez Gómez. Segundo.— Corresponderá á Xunta de Goberno Local, así integrada, e baixo a presidencia desta Alcaldía, a asistencia permanente á mesma no exercicio das súas atribucións, así como as atribucións que lle delegue calquera órgano municipal ou expresamente lle atribúen as leis. Terceiro.— Conforme ó disposto no art.113.3 ROF, a Alcaldía poderá requirir a presenza de membros da Corporación non pertencentes á Xunta de Goberno Local, ou de persoal ao servizo da entidade, ao obxecto de informar no relativo ó ámbito das súas actividades. Cuarto.— A Xunta de Goberno celebrará sesión constitutiva dentro dos dez días seguintes ó da designación dos seus membros e celebrará sesión ordinaria, coa periodicidade que determine o Pleno, os mércores ás 13:30 horas. Queda facultada a Alcaldía para alterar a data de celebración das sesións da Xunta de Goberno Local que coincidan con Semana Santa e Nadal, como consecuencia dos períodos vacacionais, cando elo non menoscabe a xestión dos asuntos municipais, así como para pospoñer ou adiantar a realización das sesións ordinarias da citada Xunta, dentro da mesma semana da súa realización, cando o día fixado sexa festivo. Quinto.— A presente resolución deberá notificarse persoalmente aos designados, a fin de que presten, no seu caso, a aceptación de tales cargos, entendéndose aceptados tacitamente, se no termo de tres días hábiles contados desde a notificación do acordo, os designados non fan manifestación expresa ante a Alcaldía de que non aceptan o cargo. Sexto.— A efectividade da presente resolución producirase desde o día seguinte ó da súa firma, sen prexuízo da súa publicación no Boletín Oficial da Provincia de Pontevedra, debendo ser publicada, así mesmo, na sede electrónica municipal en cumprimento do disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Sétimo.— Dar conta da presente resolución ao Pleno do Concello na primeira sesión que se celebre. Tras as eleccións locais do pasado 26 de maio de 2019 e constituida a Corporación municipal en sesión extraordinaria celebrada o día 15 de xuño de 2019, resulta necesaria a designación de Tenente de Alcalde, de acordo co prevido no artigo 20.1 a) da Lei 7/1985, do 2 de abril, reguladora das bases do réxime local, correspondendo a esta Alcaldía efectuar dito nomeamento. De conformidade co disposto nos artigos 21.2 e 23.3 da Lei 7/1985, do 2 de abril, reguladora das bases de réxime local (LRBRL) e 46 a 48 do RD 2568/1986, do 28 de novembro e, en uso das atribucións conferidas no artigo 21.1 da LRBRL, así como no art.41 do do Regulamento de Organización e Funcionamento das Entidades Locais, pola presente RESOLVO: Primeiro.— Nomear Tenente de Alcalde do Concello de Marín ao concelleiro, membro da Xunta de Goberno Local, D. Gregorio Agustin Boudhar Barallat. Segundo.— Corresponde ao Tenente de Alcalde, en canto tal, substituír na totalidade das súas funcións a esta Alcaldía, nos casos de ausencia, enfermidade ou impedimento, previa expresa delegación, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. En todo caso, cando esta Alcaldía se ausente do termo municipal por máis de vinte e catro horas sen conferir delegación ou, cando por causa imprevista, resultoulle imposible, será en todo caso substituída polo Tenente de Alcalde, debendo dar conta desa circunstancia ao resto da Corporación. Terceiro.— Notificar a presente resolución ao designado a fin de que preste, no seu caso, a aceptación de tal cargo. Entenderase tácitamente aceptado o cargo se, no termo de tres días hábiles contados desde a notificación da resolución, non manifesta por escrito ante a Alcaldía a súa oposición. Cuarto.— O nomeamento efectuado será efectivo desde o día seguinte da firma da presente resolución, sen prexuízo da súa publicación no Boletín Oficial da Provincia conforme co establecido no art.44.2 do RD 2568/1986, do 28 de novembro, debendo ser publicada, igaulmente, na sede electrónica municipal en cumprimento do disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Quinto.— Dar conta da presente resolución ao Pleno na primeira sesión que se celebre. Tras as eleccións locais do pasado 26 de maio de 2019 e constituída a Corporación municipal en sesión extraordinaria celebrada o día 15 de xuño de 2019, procede que por esta Alcaldía se dite resolución relativa á delegación de competencias na Xunta de Goberno Local, necesaria para proceder ao establecemento da nova organización municipal, de acordo co previsto na normativa aplicable. De conformidade co disposto nos arts.20.1. b) e 23.1 da Lei 7/1985, de 2 de abril, reguladora das Bases do Réxime Local (en diante, LBRL) e preceptos concordantes do Regulamento de Organización, Funcionamento e Réxime Xurídico das Entidades Locais (en diante, ROF), a Xunta de Goberno Local é un órgano necesario en todos os municipios que, como Marín, teñan unha poboación superior aos 5.000 habitantes e se integra polo/a alcalde/sa e un número de concelleiros/as non superior ao terzo do número legal dos mesmos, nomeados e separados libremente por aquel/a, dando conta ao Pleno. Pola súa parte, o artigo 23.2 da LBRL e os artigos 43, 44, 52 e 53 do ROF, establecen o réxime das delegacións de atribucións do alcalde/sa, que efectuáranse mediante decreto coas formalidades previstas no art.44 ROF, así como a composición e atribucións da Xunta de Goberno Local. Polo exposto e no uso das facultades que me confire a normativa vixente, Primeiro.— Delegar na Xunta de Goberno Local o exercicio das seguintes atribucións de Alcaldía sobre as materias que de seguido se relacionan, sen prexuízo da súa avocación en calquera momento conforme á lexislación vixente: Aprobar a oferta de emprego público de acordo co orzamento e a plantilla aprobados polo Pleno. — As aprobacións dos instrumentos de planeamento e de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. — O outorgamento de licenzas urbanísticas en relación cos actos recollidos no artigo 351 do Decreto 143/2016, de 22 de setembro, que aproba o Regulamento da Lei 2/2016, de 10 de febrero, do Solo de Galicia, que de seguido se relacionan: a) Os actos de edificación e uso do solo e do subsolo que, conforme a normativa xeral de ordenación da edificación, precisen de proxecto de obras de edificación. b) As intervencións en inmobles declarados bens de interese cultural ou catalogados polos seus singulares características ou valores culturais, históricos, artísticos, arquitectónicos ou paisaxísticos. c) As demolicións, salvo as derivadas de resolucións de expedientes de restauración da legalidade urbanística. d) Os muros de contención de terras cando a súa altura sexa igual ou superior a metro e medio. e) Os grandes movementos de terras e as explanacións. f) As parcelacións, segregacións ou outros actos de división de terreos en calquera clase de chan, cando non formasen parte dun proxecto de reparcelamento. g) A primeira ocupación dos edificios. h) A implantación de calquera instalación de uso residencial, xa sexa provisional ou permanente. i) A tala de masas arbóreas ou de vexetación arbustiva en terreos incorporados a procesos de transformación urbanística e, en todo caso, cando dita tala se derivase da lexislación de protección do dominio público excepto as autorizadas en chan rústico polos órganos competentes en materia forestal. — O outorgamento de licenzas ou autorizacións para a apertura de establecementos, a organización de espectáculos públicos e actividades recreativas previstas no artigo 41 da Lei 9/2013, do 19 de decembro, do emprendemento e da competitividade económica de Galicia, que de seguido se relacionan: a) A apertura de establecementos abertos ao público cun aforo superior a 500 persoas, ou que presenten unha especial situación de risco, de conformidade co disposto na normativa técnica en vigor. b) A celebración de espectáculos públicos e actividades recreativas de carácter extraordinario, sempre que requiran de plan de autoprotección ou dun plan ou estudo específico segundo a normativa sectorial de aplicación. c) A montaxe de instalacións para a celebración de espectáculos públicos e actividades recreativas e a celebración de espectáculos públicos e actividades recreativas que haxan de dispoñer de plan de autoprotección ou dun plan ou estudo específico segundo a normativa sectorial de aplicación. d) A apertura de establecementos abertos ao público e a celebración de espectáculos públicos ou actividades recreativas cuxa normativa específica esixa a concesión de licenza ou autorización. Exclúense da citada delegación a tramitación e adxudicación dos contratos menores e dos procedementos abertos simplificados de tramitación abreviada previstos no artigo 159.6 da LCSP. Igualmente, exclúense da delegación as competencias relativas á designación de membros das mesas de contratación ou órganos equivalentes, á aprobación do Plan de Seguridade e Saúde das obras; aceptación do Plan de Xestión de Residuos de Obra; aprobación do Programa de Traballo; aprobación do Plan de Calidade; nomeamento ds Dirección Facultativa da Obra e nomeamento do Coordinador de seguridade e saúde da obra; aprobación de certificacións, firma das actas de recepción; así como a competencia relativa a cantos actos de trámite puideran ter a consideración de mera execución do contrato. — Aprobación de proxectos de obras e de servizos cuxa contratación ou concesión sexa competencia da Alcaldía e estean previstos no orzamento. Exclúese desta delegación a aprobación da memoria das obras ou proxecto de obras, cando se trate dun contrato de obras que se adxudique a través de contrato menor ou polo procedemento aberto simplificado de tramitación abreviada previstos no artigo 159.6 da LCSP. — Adopción de acordos relativos á interpretación, modificación, invalidez, resolución ou extinción de contratos que sexan competencia da Alcaldía, así como o acordo de suspensión do contrato, a prórroga do prazo de execución das obras ou o acordo de imposición de penalidades. — A adxudicación de concesións sobre os bens da Entidade Local. — A adquisición de bens e dereitos suxeitos á lexislación patrimonial cando o seu valor non supere o 10 por cento dos recursos ordinarios do orzamento nin os tres millóns de euros, así como o alleamento do patrimonio cando o seu valor non supere a porcentaxe nin a contía indicados. — A solicitude e aceptación de todo tipo de subvencións e axudas económicas a favor do Concello, salvo que se esixa acordo plenario, cando a asunción dos compromisos ou obrigas para o Concello derivados da concesión daquelas correspondan á Alcaldía, sen prexuízo de que a Alcaldía poda efectuar, por razóns de urxencia, a solicitude. — As demais competencias que veñan atribuídas á Xunta de Goberno Local por mandato expreso das leis sectoriais e todas aquelas cuestións puntuais, competencia da Alcaldía, que esta desexe, pola súa transcendencia ou interese, someter a estudo, consideración ou resolución da Xunta de Goberno Local. Segundo.— Os acordos que adopte a Xunta de Goberno Local por delegación, deberán indicar expresamente esta circunstancia e consideraranse ditados pola Alcaldía como titular da competencia orixinaria, sendo inmediatamente executivos. Terceiro.— O réxime xurídico desta delegación será o previsto con carácter xeral nos artigos 114 a 118 do ROF e disposicións concordantes, reservándose a Alcaldía, conforme ao establecido no artigo 116 do RD 2568/1986, a facultade de avocar en calquera momento as atribucións sobre calquera asunto ou materia delegada. Cuarto.— As facultades que pode exercer a Xunta de Goberno Local en relación coas atribucións obxecto de delegación serán, na sua integridade, as que corresponden ao órgano delegante, agás no relativo aos recursos de reposición que se poidan interpoñer contra os acordos adoptados no exercicio da delegación, que serán resoltos polo órgano delegante. As competencias delegadas exerceranse nos termos sinalados na presente resolución e lexislación de aplicación, sen que poidan ser delegadas en ningún outro órgano. Quinto.— Esta delegación non quedará revogada polo mero feito de producirse un cambio na titularidade da Alcaldía ou na composición concreta da Xunta de Goberno Local. A revogación ou modificación na delegación deberá adoptarse coas mesmas formalidades que as esixidas para o seu outorgamento. Sexto.— Deixar sen efectos cantas resolucións anteriores teña ditado esta Alcaldía en materia de delegación de competencias na Xunta de Goberno Local. Sétimo.— Da precedente resolución darase conta á Xunta de Goberno Local, na súa sesión constitutiva, a efectos da súa aceptación. A delegación entenderase aceptada tacitamente se, no prazo de tres días hábiles non se realiza manifestación expresa ante o órgano delegante en senso contrario. Oitavo.— A presente resolución publicarase no Boletín Oficial da Provincia, debendo ser publicada igualmente na sede electrónica municipal aos efectos do disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno; sen prexuízo da súa efectividade dende o día seguinte a súa firma pola Alcaldesa. Noveno.— Da presente resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno na primeira sesión que éste celebre. Tras as eleccións locais do pasado 26 de maio de 2019 e constituída a Corporación en sesión extraordinaria celebrada o día 15 de xuño de 2019, procede que por esta Alcaldía se diten as resolucións en materia de delegacións necesarias para proceder ao establecemento da nova organización municipal, de acordo co previsto na normativa aplicable. Vistos os artigos 43 a 45 e 121 do R. D. 2586/1986, de 26 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en concordancia coas previsións da lexislación autonómica de réxime local, contidas na Lei 5/1997 de Administración Local de Galicia e demais lexislación complementaria. E, no exercicio da habilitación contida no artigo 23.4 da Lei 7/1985 reguladora das bases do réxime local, que permite ó/á alcalde/sa delegar o exercicio de determinadas atribucións nos membros da Xunta de Goberno Local, sen prexuízo das delegacións especiais que, para cometidos específicos, pode realizar en favor de calquera concelleiro/a, aínda que non pertencese a aquela. Polo exposto e en uso das facultades que me confire a normativa vixente, Primeiro.— Efectuar as seguintes delegacións xenéricas respecto das áreas de xestión nas que queda estruturada a organización municipal que se especifican, a favor dos concelleiros/as, membros da Xunta de Goberno Local, que a continuación se indican, que serán coordinadores responsables das súa área, ámbitos materiais-funcionais e servizos correspondentes: Segundo.— As delegacións xenéricas efectuadas abarcan tanto a facultade de dirixir os servizos correspondentes como a de xestionalos en xeral, con exclusión da facultade de resolver mediante actos administrativos que afecten a terceiros, agás no caso da delegación efectuada para a área de Urbanismo, Facenda, Persoal, Vivenda, Emprego, Empresa, Tecnoloxías da información e Comunicación e Coordinación das áreas de goberno a favor de don Gregorio Agustin Boudhar Barallat, que inclúe a facultade de resolver mediante actos administrativos que afecten a terceiros, debendo en todos os casos ser informada previamente a Alcaldía da adopción de decisións de transcendencia. Terceiro.— Efectuar as delegacións especiais para cometidos específicos de servizos incluídos nas áreas de xestión nas que queda estruturada a organización municipal consonte dispón o apartado 1º da parte resolutiva da presente resolución, do seguinte xeito: Cuarto.— As delegacións especiais previstas no punto anterior comprenden a dirección interna e a xestión dos servizos correspondentes, pero non inclúen a facultade de resolver mediante actos administrativos que afecten a terceiros. Quinto.— O/A concelleiro/a que ostente a delegación xenérica sobre a correspondente área terá a facultade de supervisar a actuación do/s concelleiros/as con delegacións especiais para cometidos específicos incluídos na súa área. Sexto.— Esta Alcaldía conserva, en relación coas competencias delegadas, as facultades de recibir información detallada da xestión da competencia delegada e dos actos ou disposicións emanados a consecuencia da delegación, así como, a de ser informada previamente á adopción de decisións de transcendencia. Sétimo.— No exercicio das delegacións conferidas deberá facerse constar que se actúa con tal carácter. Oitavo.— As atribucións delegadas nesta resolución, non poderán ser, a súa vez, obxecto de delegación nun terceiro. Noveno.— As delegacións outorgadas neste resolución requirirán, para a ser eficaces, a súa aceptación por parte do/a delegado/a. A delegación entenderase aceptada tacitamente se, no termo de tres días hábiles, contados desde a notificación da resolución, o destinatario da delegación non fai manifestación expresa ante a Alcaldía de que non acepta a delegación. Décimo.— Corresponderá á Alcaldía resolver as posibles dúbidas que se formulen en relación coa aplicación desta resolución. Décimo primeiro.— Quedan se efecto cantas resolución anteriores teña ditado esta Alcaldía en materia de delegación de competencias en concelleiros/as. Décimo segundo.— Estas delegacións non quedarán revogadas polo mero feito de producirse un cambio na titularidade da Alcaldía ou da Concellería. A revogación ou modificación na delegación deberá adoptarse coas mesmas formalidades que as esixidas para o seu outorgamento, sen prexuízo da súa avocación conforme ó art.116 do RD 2568/1986, de 28 de novembro e á lexislación de procedemento administrativo común. Décimo terceiro.— As delegacións conferidas serán efectivas desde o día seguinte ó da data da presente resolución, sen prexuízo da súa publicación no Boletín Oficial da Provincia, conforme ó establecido no art.44.2 do RD 2568/1986, debendo publicarse igualmente na sede electrónica municipal en aplicación do disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Décimo cuarto.— Da presente resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno na primeira sesión que éste celebre. O Concello Pleno, na súa sesión extraordinaria e urxente celebrada o 21 de xuño de 2019, por unanimidade dos/as 21 concelleiros/as que integran a Corporación, adoptou o seguinte acordo, que literalmente e na súa parte dispositiva di: « Primeiro.— Fixar como data de celebración das sesións ordinarias do Pleno da Corporación o segundo xoves de cada mes, ás 20:00 horas. A indemnización a abonar a cada concelleiro/a, agás aqueles que desempeñen o cargo con dedicación exclusiva no Concello, por asistencia a cada sesión deste órgano, será de 162 euros. No caso de que, por acumulación de festivos ou outras circunstancias extraordinarias, fora preciso cambiar a data de celebración dunha sesión de Pleno, a Alcaldesa, respectando a periodicidade mensual, poderá realizar o cambio, previa consulta da data cos/as voceiros e voceiras dos demais grupos municipais. Segundo.— Determinar como semanal a periodicidade das sesións ordinarias da Xunta de Goberno Local. A indemnización a abonar a cada membro da Xunta, agás aqueles que desempeñen o cargo con dedicación exclusiva no Concello, por asistencia a cada sesión deste órgano, será de 108 euros. Terceiro.— Determinar como mensual a periodicidade das sesións ordinarias das Comisións Informativas de carácter permanente. A indemnización a abonar a cada Presidente da Comisión, agás aqueles que teñan dedicación exclusiva no Concello, por asistencia a cada sesión de Comisión Informativa, será de 108 euros. A indemnización a abonar a cada membro de Comisión Informativa, agás aquelas que teñan dedicación exclusiva no Concello, por asistencia a cada sesión de Comisión Informativa, será de 81 euros.» O Concello Pleno, na súa sesión extraordinaria e urxente celebrada o 21 de xuño de 2019, con 16 votos a favor [15 Grupo Municipal do PP e 1 da concelleira do Grupo Mixto (BNG)] e 5 abstencións (Grupo Municipal do PSdeG-PSOE), adoptou, por maioría absoluta, o seguinte acordo, que literalmente e na súa parte dispositiva di: « Primeiro.— Crear neste Concello as seguintes Comisións informativas permanentes: Segundo.— Cada unha das comisións informativas terá nove (9) membros, incluíndo o/a seu/súa Presidente/a. En atención á proporcionalidade existente entre os distintos grupos políticos representados na Corporación (arts.20.1 c) LRBRL e 125 do ROF), cada unha das Comisións estará integrada por: Terceiro.— A adscripción concreta a cada Comisión dos membros da Corporación que deban formar parte de cada unha das comisións creadas en representación de cada grupo político, realizarase mediante escrito do seu portavoz dirixido á alcaldesa, do que se dará conta ao Pleno, podéndose designar un ou varios suplentes por cada titular. Cuarto.— A Alcaldesa é a presidenta nata de todas as comisións informativas, aínda que poderá delegar a súa presidencia efectiva en calquera dos membros da mesma, a proposta da propia Comisión, trala correspondente elección efectuada no seu seno, na que se propoñerá a designación de Presidente/a titular e suplente do/a Presidente/a. Quinto.— As funcións das Comisións informativas de carácter permanente serán o previo informe, ditame, consulta ou proposta dos asuntos que deban someterse á decisión do Pleno ou da Xunta de Goberno, cando actúen por delegación deste. Tamén poderá informar aqueles asuntos que, sendo de competencia propia da Presidencia da Corporación ou da Xunta de Goberno, lle sexan sometidos por expresa decisión destes. Cada Comisión coñecerá dos asuntos propios das Concellerías, Áreas ou Servizos que se correspondan coa denominación daquela. A Comisión de Urbanismo, Facenda, Persoal, Vivenda, Emprego, Empresa, Tecnoloxías da Información e Comunicación e Coordinación das áreas de goberno constituirase como Comisión Especial de Contas e exercerá as competencias propias desta cando sexa necesario. Sexto.— As Comisións Informativas de carácter permanente celebrarán sesión ordinaria unha vez ao mes, na data e hora que se estableza na súa sesión constitutiva. A Presidencia da Comisión poderá convocar tamén sesións extraordinarias por propia iniciativa ou previa solicitude motivada da cuarta parte dos seus membros. Sétimo.— Realizada a adscrición dos membros da Corporación ás Comisións creadas, procederase á constitución das mesmas, en sesión convocada ao efecto, na que terá lugar a elección do/a seu/súa presidente/a efectivo/a.» O Concello Pleno, na súa sesión extraordinaria e urxente celebrada o 21 de xuño de 2019, con 15 votos a favor (Grupo Municipal do PP) e 6 abstencións [5 Grupo Municipal do PSdeG-PSOE e 1 da concelleira do Grupo Mixto (BNG)], adoptou, por maioría absoluta, o seguinte acordo, que literalmente e na súa parte dispositiva di: « Primeiro.— Establecer a favor dos membros da Corporación que desempeñen os seus cargos en réxime de dedicación exclusiva as retribucións que a continuación se relacionan: Alcaldía: para o que se establecen unhas retribucións mensuais inferiores en 25,00 € ás do posto de Secretario/a Xeral, coas pagas extras de este posto, excluída a antigüidade. Tenencia de Alcaldía e Concellería de Urbanismo e Facenda: para o que se establece unha retribución incrementada en 6.000 € anuais, excluida a antigüidade, correspondente a un funcionario do Grupo A1, nivel de complemento de destino 26 e o complemento específico establecido para o posto de Xefe/a do servizo de Urbanismo e as pagas extras deste posto. Concellería de Medio Ambiente e Benestar Social: que terá unha retribución, excluida a antigüidade, correspondente a un funcionario do Grupo A1, nivel de complemento de destino 26 e o complemento específico establecido para o posto de Xefe/a do servizo de Urbanismo e as pagas extras deste posto. Concellería de Desenvolvemento Rural Servizos e participación cidadá, que terá unha retribución, incrementada en 3.000 € anuais e excluída antigüidade, correspondente a un funcionario do Grupo C2, Nivel de complemento de destino 18 e complemento específico fixado para o posto de Capataz do Servizo de Obras e para o posto de Oficial encargado do servizo de augas, coas pagas extraordinarias destes postos. Segundo.— Os membros da corporación que desempeñen os seus cargos en réxime de dedicación exclusiva deberán ser dados de alta no réxime xeral da Seguridade Social, sendo de conta desta Corporación o pago das cotas empresariais que correspondan. Terceiro.— Ordear a publicación deste acordo no Boletín Oficial da provincia de Pontevedra e no taboleiro de anuncios do Concello. Cuarto.— Notificar o presente acordo aos interesados, ao Servizo de Persoal e a Intervención para o seu coñecemento e efectos. Quinto.— O presente acordo deberá publicarse no Portal de transparencia do Concello, de conformidade co disposto no art.8.1f) da Lei 19/2013, de 9 de decembro, de transparencia, acceso á información e bo goberno.» O Concello Pleno, na súa sesión extraordinaria e urxente celebrada o 21 de xuño de 2019, por unanimidade dos/as 21 concelleiros/as que integran a Corporación, adoptou o seguinte acordo, que literalmente e na súa parte dispositiva di: « Primeiro.— Determinar o número, características e retribucións dos postos de persoal eventual deste Concello, establecendo: Que no Concello de Marín existe un posto de persoal eventual denominado “Secretario/a Alcaldía”. Que dito posto ten asignadas unhas retribucións asimiladas ás dun funcionario coa categoría de Administrativo (grupo C1, nivel Complemento Destino 20 e Complemento Específico asignado a dito posto). Segundo.— O titular do posto de persoal eventual realizará, exclusivamente, funcións de confianza ou asesoramento especial, entendendo por tales aquelas nas que concurran as circunstancias previstas no artigo 29.2 da Lei 2/2015 de Emprego Público de Galicia. Terceiro.— O nomeamento e cesamento destes funcionarios é libre e corresponde á Alcaldía. Cesarán automaticamente en todo caso cando se produza o cesamento ou expire o mandato da autoridade á que presten a súa función de confianza ou asesoramento.» O Concello Pleno, na súa sesión extraordinaria e urxente celebrada o 21de xuño de 2019, con 16 votos a favor [15 Grupo Municipal do PP e 1 da concelleira do Grupo Mixto (BNG)] e 5 abstencións (Grupo Municipal do PSdeG-PSOE), adoptou, por maioría absoluta, o seguinte acordo, que literalmente e na súa parte dispositiva di: « Primeiro.— Delegar na Xunta de Goberno Local a competencia do Pleno do Concello para o establecemento e modificación de prezos públicos. Segundo.— A presente delegación comprende todas as facultades referidas á materia delegada que correspondan ao órgano que ten asignada orixinariamente ás atribucións, agás a resolución dos recursos de reposición que se poidan interpoñer contra os acordos adoptados no exercicio da delegación, que serán resoltos polo órgano delegante. Terceiro.— A delegación outorgada neste acordo queda suxeita ó seguinte réxime xurídico: O órgano delegante conservará as facultades de recibir información detallada da xestión da competencia delegada e dos actos e disposicións emanados en virtude da delegación, así como a de ser informado previamente á adopción de decisións de transcendencia, de acordo co disposto no artigo 115 do ROF. Os actos ditados pola Xunta de Goberno Local no exercicio das atribuciones delegadas, deberán indicar dita circunstancia, e entenderánse ditados polo delegante correspondendo, en consecuencia, a este a resolución dos recursos de reposición que poidan interpoñerse. As atribucións delegadas exerceranse pola Xunta de Goberno local nos termos e dentro dos límites da delegación, non sendo susceptibles de ser delegadas en ningún outro órgano. Cuarto.— As referencias que contén este acordo a preceptos de normas concretos entenderanse feitas de xeito automático ós preceptos das normas que as modifiquen ou substitúan. Quinto.— Esta delegación non quedará revogada polo mero feito de producirse un cambio na titularidade ou composición concreta da Xunta de Goberno Local. A revogación ou modificación das delegacións haberá de adoptarse coas mesmas formalidades que as esixidas para o seu outorgamento. O Pleno da Corporación poderá avocar en calquera momento a competencia delegada conforme á lexislación vixente sobre procedemento administrativo común. Sexto.— Do precedente acordo daráse conta á Xunta de Goberno Local na primeira sesión que celebre, a efectos da súa aceptación. A delegación entenderase aceptada tácitamente se, no termo de tres días hábiles contados dende a notificación do acordo o órgano destinatario da delegación, non fai manifestación expresa ante o órgano delegante de que non acepta a delegación. Sétimo.— O presente acordo surtirá efectos desde o día seguinte ao da súa adopción, sen prexuízo da súa publicación no Boletín Oficial da Provincia e do estipulado no art.114 ROF. Debendo ser publicado, igualmente, na sede electrónica municipal aos efectos do disposto no art.6 da Lei 19/2013, do 9 de decembro, de Transparencia, Acceso á Información Pública e Bo Goberno.» O Concello Pleno, na súa sesión extraordinaria e urxente celebrada o 21 de xuño de 2019, con 20 votos a favor [15 do Grupo Municipal do PP e 5 do Grupo Municipal do PSdeG-PSOE) e 1 abstención da concelleira do Grupo Mixto (BNG), adoptou por maioría absoluta, o seguinte acordo, que literalmente e na súa parte dispositiva di: « Primeiro.— Designar representantes do Concello de Marín nos organismos e entidades que a continuación se especifican, ós cargos electos que de seguido se indican: Segundo.— Comunicar estes nomeamento aos organismos correspondente.» O que se fai público para xerar coñe cemento, en Marín na data da sinatura dixital